Természetesen, bár azt nem javasoljuk, hogy a napi vagy akár havi változások miatt eltérj a stratégiádtól, hiszen hosszú távon nem lehet kiszámítani, hogy mit hoz a piacokon a jövő, itt pedig akár több évtizedig is dolgozik a pénzed. Az avatatlan befektető pedig az esetek többségében rosszkor cserél befektetést és csak bukik. Mindazonáltal van lehetőséged követni a választott portfóliód teljesítményét. Online figyelheted a portfóliók teljesítményét a pénztár honlapján, így mindig tudhatod, hogy növekszik-e a megtakarításod értéke, vagy csökken. Az árfolyamot nem csak a pénztár honlapján, hanem a Magyar Nemzeti Bank weboldalán is figyelheted.